ทำอาหารจานผัดง่ายๆ เติมเต็มมื้ออาหารจานผัด
แน่นอนว่าอาหารจานผัดไม่จำเป็นต้องใส่เนื้อสัตว์ เพราะฉะนั้นถ้าคุณเป็นมังสวิรัติ คุณก็สามารถผัดอย่างอื่น เช่น เต้าหู้ หรือจะผัดแค่ผักเฉยๆ ก็ได้ตามสบาย ถ้าคุณจะใส่เนื้อสัตว์ (หรือเต้าหู้ และอื่นๆ) ลงในสูตรอาหารของคุณ ให้เริ่มจากการหั่นเป็นชิ้นเล็กๆ บางๆ เพื่อที่จะได้สุกเร็ว ความเร็วคือหัวใจสำคัญของการปรุงอาหารด้วยการผัด คุณจะต้องให้วัตถุดิบโดยเฉพาะอย่างยิ่งเนื้อสัตว์สุกให้ไวที่สุด อาหารจานผัดส่วนใหญ่จะใส่ผักบางประเภทลงไปด้วย เช่นเดียวกับเนื้อสัตว์ คุณจะต้องหั่นผักเป็นชิ้นค่อนข้างเล็กและบางเพื่อที่จะได้สุกไว หมายความว่าแม้แต่พริกหวานก็ควรหั่นเป็นชิ้นบางๆ หอมหัวใหญ่ก็ควรสับ และอื่นๆ ด้านล่างนี้เป็นผักบางประเภทที่คุณอาจจะใส่ลงไปผัดด้วย และคุณสามารถใส่ผักอื่นๆ เพิ่มได้ตามใจชอบ!   พริกหวาน พริกเผ็ดๆ อื่นๆ (พริกแดงจินดา และอื่นๆ) แห้ว หอมหัวใหญ่ แคร์รอต (หั่นเป็นแว่นบางๆ หรือหั่นตามแนวยาวบางๆ) บร็อกโคลี กระเทียม ฝักถั่ว (โดยเฉพาะอย่างยิ่งถั่วลันเตาเนื้อบางๆ) ตามแบบฉบับแล้ว อาหารจานผัดจะต้องผัดในกระทะทำอาหารที่เป็นกระทะก้นลึกลาดเอียงที่เรียกว่ากระทะจีน แต่กระทะก้นแบนแบบตะวันตกก็ใช้ได้เช่นกัน สิ่งสำคัญคือกระทะต้องทำจากโลหะทนทานและมีที่มากพอที่จะใส่วัตถุดิบลงไปทั้งหมด ตั้งกระทะ (โดยที่ยังไม่ต้องใส่วัตถุดิบลงไป) บนเตาแก๊ส ตั้งไฟแรงปานกลางประมาณ 1-2 นาที   ตามปกติแล้วกระทะจีนจะได้อุณหภูมิที่พอเหมาะเมื่อมันเริ่มมีควันออกมา นอกจากนี้คุณยังสามารถตรวจสอบความร้อนของกระทะได้ด้วยการหยดน้ำลงไป 1 หยด ถ้าหยดน้ำส่งเสียงฉู่ฉ่าและหายไปทันทีหรือ "กระเด็น" ก็แสดงว่ากระทะร้อนพอแล้ว โดยทั่วไปแล้วคุณไม่ต้องใช้น้ำมันมาก เพราะคุณผัดไม่ได้ทอด พอถึงตรงนี้แล้วคุณอาจจะใส่เครื่องปรุงรสและ/หรือเครื่องเทศที่คุณใช้ทำอาหารลงไป คุณมีหลายตัวเลือกด้วยกัน เช่น คุณอาจจะเลือกใส่พริกป่นเพื่อให้ได้รสเผ็ดสักหน่อยหรือเหยาะเครื่องปรุงที่เป็นของเหลวอย่างซอสถั่วเลือกลงไปในน้ำมันเพื่อให้ได้รสชาติคลาสสิก แล้วแต่คุณจะเลือกเลย ด้านล่างนี้เป็นเพียงคำแนะนำเพิ่มเติมเล็กๆ น้อยๆ เท่านั้น!   ไวน์เชอร์รีหรือสาเก กระเทียมสับหรือผงกระเทียม เกลือและพริกไทย ขิง (หากให้ระวังอย่าให้ไหม้) ถ้าคุณใส่เนื้อสัตว์หรือแหล่งโปรตีนอื่นๆ ให้ใส่อันนี้ก่อน ถ้ากระทะของคุณร้อนพอ ผิวของเนื้อสัตว์จะสุกอย่างรวดเร็ว พอเนื้อด้านนอกสุกแล้ว ให้ผัดเรื่อยๆ จนกว่าจะสุกทั่ว ซึ่งปกติจะใช้เวลาประมาณ 5 นาที จำไว้ว่าการเติมเนื้อสัตว์ลงไปจะไปลดอุณหภูมิของกระทะชั่วคราว เพื่อแก้ปัญหานี้ คุณอาจจะใช้เพิ่มไฟเล็กน้อยประมาณสัก 1 นาที ตอนที่เนื้อสัตว์เพิ่งเริ่มสุก ให้คุณเริ่มใส่ผักลงไปได้เลย โดยใส่ผักเนื้อหนาและแข็งที่ต้องใช้เวลาในการปรุงสุกค่อนข้างนานลงไปก่อน เพราะคุณต้องเผื่อเวลาหลายนาทีให้ผักพวกนี้นิ่มก่อนจะใส่ผักอื่นๆ ลงไป ด้านล่างนี้เป็นผักทั่วไปที่อาจต้องใช้เวลาในการปรุงสุกนานสักหน่อย:   บร็อกโคลี่ ถั่วลันเตา แคร์รอต หอมหัวใหญ่ ต่อไปให้ใส่ผักที่เหลือ ผักพวกนี้ควรจะนิ่มภายใน 2-3 นาที ผักที่คุณอาจจะใส่ลงไปตอนนี้ได้แก่ :   ถั่วงอก เห็ด ผักอะไรก็ตามที่ทำสำเร็จสำหรับก่อนปรุงอาหารหรือผักสำเร็จรูปพร้อมใช้ สุดท้ายให้ใส่ซอสผัดที่คุณอยากใส่ลงไปในอาหารจานผัด แม้ว่าก่อนหน้าคุณจะเหยาะเครื่องปรุงที่เป็นของเหลวลงไปบ้างแล้ว ตอนนี้คุณต้องใส่ในปริมาณที่มากพอสำหรับการปรุงรส แต่คุณก็ควรใส่ซอสผัดแต่พอดีๆ พยายามอย่าใส่ซอสผัดพรวดลงไปทีเดียวเพราะจะทำให้ผักเละและลดความร้อนของกระทะ ด้านล่างนี้เป็นซอสผัดที่คุณอาจจะอยากใส่ลงไปในขั้นตอนสุดท้าย   ซอสถั่วเหลือง ซอสถั่วลิสง น้ำมันหอย ให้อาหารจานผัดของคุณได้สุกและหดตัวเล็กน้อย ผัดต่อตามความเหมาะสม ถ้ามั่นใจคุณจะ "กระดก" วัตถุดิบในกระทะด้วยการกระดกข้อมือเร็วๆ บ้างขณะผัดก็ได้ หลังจากนั้น 3-4 นาทีผักและซอสของคุณควรจะเข้าที่แล้ว ยินดีด้วย คุณเพิ่งทำอาหารจานผัดจานแรกของคุณสำเร็จ! เพลิดเพลินไปกับอาหารจานผัดเดี่ยวๆ หรือจะใช้ไอเดียด้านล่างนี้เพื่อให้มื้ออาหารของคุณสมบูรณ์ยิ่งขึ้นก็ได้! จะมีประโยชน์อะไรหากบทความนี้ไม่ได้พูดถึงอาหารหลักของชาวเอเชียที่พบเห็นกันได้ทั่วไป ข้าวเป็นแหล่งคาร์โบไฮเดรตที่ทำให้ท้องอิ่มและมีรสชาติเป็นกลาง เหมาะรับประทานคู่กับผัก เนื้อสัตว์ และซอสที่อยู่ในอาหารจานผัด อาหารจานผัดกับข้าวรวมกันออกมาเป็นมื้ออาหารที่ทั้งอร่อยและเต็มอิ่ม เป็นทั้งมื้ออาหารที่สมบูรณ์ในตัวหรือจะเสิร์ฟเป็นอาหารจานหลักในการลิ้มลองรสชาติอาหารร่วมกับอาหารอื่นๆ ก็ได้  เมื่อเป็นเรื่องของข้าวแล้ว คุณมีตัวเลือกมากมายนับไม่ถ้วน ไม่เพียงแค่ว่ามีข้าวหลายชนิดให้คุณเลือก (ข้าวกล้อง ข้าวซ้อมมือ ข้าวหอมมะลิ ข้าวไรซ์เบอร์รี่ และอื่นๆ) เท่านั้น แต่ข้าวยังสามารถปรุงสุกได้หลายวิธีด้วย เช่น คุณอาจจะรับประทานข้าวผัดเพื่อเติมเต็มความหิว หรือจะเปลี่ยนไปใช้ข้าวกล้องธรรมดาก็ได้เพื่อให้ได้สารอาหารอย่างเต็มเปี่ยม อีกหนึ่งแหล่งคาร์โบไฮเดรตที่เข้ากันดีกับอาหารจานผัดก็คือก๋วยเตี๋ยว ตามแบบฉบับแล้วแน่นอนว่าอาหารจานผัดนั้นคู่กับก๋วยเตี๋ยวแบบเอเชียประเภทต่างๆ แต่ก็ไม่มีกฎห้ามไม่ให้คุณใช้เส้นประเภทอื่น ถ้าคุณอยากลองของ คุณจะเสิร์ฟผัดผักคู่กับเส้นพาสต้าของอิตาเลียนก็ได้ มีแค่จินตนาการเท่านั้นที่จะจำกัดทางเลือกของคุณได้! ด้านบนให้รายละเอียดประเภทของอาหารจานผัด "โดยทั่วไป" แต่ในความจริงแล้ว มีอาหารต่างๆ อีกมากมายที่เตรียมในรูปแบบนี้ ซึ่งแต่ละจานก็มีรสชาติที่เป็นเอกลักษณ์แตกต่างกันไป หนึ่งในอาหารจานดังที่ว่านี้ก็คือผัดบอคชอย ซึ่งเป็นอาหารจานผัดที่ทำจากพืชตระกูลกะหล่ำชนิดหนึ่งของจีน จานนี้ไม่เพียงแต่อุดมไปด้วยรสอร่อยเท่านั้น แต่ยังมีคุณค่าทางอาหารค่อนข้างมากและให้พลังงานต่ำด้วย ลองนำความรู้เรื่องอาหารจานผัดของคุณมาทดสอบด้วยการทำผัดบอคชอยเพื่อทำเป็นเครื่องเคียงหรือของขบเคี้ยวจานเด็ด!
เตรียมเนื้อสัตว์หรือโปรตีนด้วยการหั่นเป็นเส้นบางๆ. เตรียมผักตามต้องการ. ตั้งไฟกระทะหรือกระทะจีน. ใส่น้ำมันปริมาณเล็กน้อย (1-2 ช้อนโต๊ะ) ลงไปในกระทะ. เติมเนื้อสัตว์ ใช้ตะหลิวผัดเรื่อยๆ. ต่อไปให้ใส่ผักที่สุกช้าลงไป. ใส่ผักที่สุกเร็วกว่าทีหลัง. ใส่ซอสผัดที่คุณใช้ในขั้นตอนสุดท้าย. ผัดต่ออีก 3-4 นาที. เสิร์ฟ. เสิร์ฟคู่กับข้าว. เสิร์ฟคู่กับก๋วยเตี๋ยว. เสิร์ฟคู่กับบอคชอยเพื่อเป็นตัวเลือกที่ดีต่อสุขภาพ.
https://www.wikihow.com/Stir-Fry https://www.wikihow.com/Stir-Fry
Making a Basic Stir Fry Dish Making a Full Stir Fry Meal